OzLabs/hebrew-wiki-articles huggingface dataset:
חמאדה

החמאדה 'השחורה' בטדמייט ב[[אלג'יריה]]
חמאה ב[[מאלי.]]
חמאדה (בערבית: حمادة; ḥammāda) היא סוג של נוף מדברי שמורכב בעיקר ממישורים סלעיים קשים גבוהים ועקרים, שרוב החול שבו הוסר על ידי שחיקה רוחית.<ref name="Springer"></ref>

== היווצרות ==
החמאדה נוצרת על ידי הרוח שמסירה תוצרי בליה עדינים: תהליך אאולי המכונה דפלציה. הגרגירים עדינים יותר נלקחים בהסעה בהקפצה, ואילו החול מוסר באמצעות זחילה על פני השטח, ומשאיר אחריו נוף של חצץ, סלעים וסלע חשוף.<ref>B.W. Sparks. Geomorphology, 2nd ed., pp. 322-3. Longman Group Ltd. 1972. ()</ref>

== צורות קרקע קשורות ==
חמאדה קשורה לריצוף מדברי (הידוע בכינויו רג, סריר, גיבבר או סאי), המתרחש כמישורים אבניים או שקעים מכוסים בחצץ או סלעים, ולא כמישורי הרמה.

בניגוד לחמאדה הארג הוא שטח גדולים של דיונות חול נעות.<ref>McKnight, Tom L. and Darrel Hess. Physical Geography: A Landscape Appreciation, 8th ed., pp. 495-6. Upper Saddle River, NJ: Pearson Education, Inc. 2005. ()</ref>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מילים וביטויים בערבית
קטגוריה:גאוגרפיה
קטגוריה:מדבר
מרי רוס קלברט

מרי רוס קלברט (באנגלית: ; 20 ביוני 1884 – 25 ביוני 1974) הייתה אסטרונומית ומחשבת אמריקאית. רוב חייה עבדה אצל דודה, האסטרונום אדוארד אמרסון בָּרנרד, מאחר שדרכן של נשים בתחומי המדעים הייתה חסומה. עבודתה העיקרית התפרסמה תחת שמו של דודה, וידועה כקטלוג ברנרד, שבו כ-300 ערפיליות אפלות הממוקמות בין זרוע אוריון לזרוע קשת. 

== קורות חיים ==
=== ראשית חייה ===
קלברט נולדה בנשוויל, טנסי, להוריה, אליס רוזמונד (Alice Rosamond) ואבנעזר קלברט (Ebenezer calvert) שהיגר לארצות הברית מאנגליה<ref></ref>. היא הייתה הבת הבכורה מתוך ארבע בנות. אחותו הגדולה של אביה, רודה (Rhoda), התחתנה עם אסטרונום מפורסם בשם אדוארד אמרסון בָּרנרד, אשר התפרסם בזכות תגליותיו על תנועתו של כוכב ברנרד. הוריה של מרי רחשו לו כבוד וקראו לאחותה של מרי על שמו - אליס ברנרד קלברט. 

לאביה של קלברט היה סטודיו לצילום בנשוויל שבו עבד עם אחיו הצעיר, שם עבדה מרי קלברט לאחר פרישתה.<ref></ref><ref name="books.google.co.il"></ref>

=== עבודתה ===
בשנת 1905 בהיותה בת 21, התחילה קלברט לעבוד במצפה הכוכבים "יירקס (שבו למד לתואר שני ושלישי גם אדווין האבל). דודה, אשר היה גם פרופסור באוניברסיטת שיקגו, שכר אותה לעבודה כעוזרת ומחשבת, והיא התגוררה בביתו.

לאחר מותו של ברנרד בשנת 1923 היא הפכה לאוצרת של אוסף הצילומים השייך למצפה "יירקס" ונשארה לעבוד כעוזרת בכירה עד לפרישתה בשנת 1946.

קלברט עבדה יחד עם ברנרד על סיווג והגדרת עצמים אפלים בשביל החלב, והעבודה הסתיימה רק לאחר מותו של ברנרד. בעזרת מנהל מצפה הכוכבים, ורדווינג ב פרוסט יכלה קלברט לפרסם את הממצאים, ואף על פי שהיא הייתה זו שעשתה את רוב החישובים, הטבלאות, ההערות, והסימונים<ref></ref>, העבודה נקראה על שמו של ברנרד. היא פורסמה בשני כרכים שביחד מכילים 352 ערפיליות אפלות, מתוכן שלוש נוספו רק בהמשך מאחר שבתחילה פסלו אותן בטעות.

בשנת 1934 קלברט ופרנק אלמור רוס (Frank Elmore Ross) הוציאו לאור מחקר צילומי בשם "האטלס של שביל החלב הצפוני" (Atlas of the Northern Milky Way) אשר היה מבוסס על צילומיו של רוס.<ref></ref><ref></ref>

=== לאחר פרישתה ===
לאחר פרישתה מעבודתה בשנת 1946 היא לא קיבלה פנסיה. היא חזרה לסטודיו הצילום המשפחתי, שאז כבר היה שייך לאחותה, שם היא עבדה במשרה חלקית עד שנפטרה בשנת 1974.<ref name="books.google.co.il" />

==קישורים חיצוניים==

==הערות שוליים==

קטגוריה:אסטרונומיות אמריקאיות
קטגוריה:אסטרונומים אמריקאים
קטגוריה:אמריקאיות שנולדו ב-1884
קטגוריה:אמריקאים שנולדו ב-1884
קטגוריה:אמריקאיות שנפטרו ב-1974
קטגוריה:אמריקאים שנפטרו ב-1974
Love (סרט)

"Love" הוא סרט קומדיה מלודרמטי רוסי, בבימויו של איגור טברדוחלבוב. הסרט הופץ ברוסיה ב-11 בפברואר 2021.

== עלילה ==
המקום הטוב ביותר לבלות בו את החופשה ב-14 בפברואר הוא מלון האהבה. ושוב, דלתותיו פתוחות לכל מי שרוצה שיום האהבה יהפוך למיוחד, שחולם להאמין שוב באהבה, או לפחות לא להיות לבד.

אחרי 40 שנה של מסיבות, חברי כיתה לשעבר נפגשים במסעדה והרגשות הישנים מתעוררים מחדש במרץ מחודש. בעל קנאי מנסה להיכנס לכל החדרים בקומה כדי למצוא את אשתו הנעדרת; בלש פרטי ולקוחו מארגנים מופע ריגול עם האזנות סתר במטרה לחשוף את הבעל הנבל; משרתת, עולה מאוזבקיסטן, בוחרת בין אהבה לחבר שלה לבין כסף מאימו, שיינתן תמורת חזרתה המיידית הביתה; סטודנט צנוע שחולם להיות גבר תוך שעה אחת בלבד לעולם לא יהיה אותו דבר לאחר שיפגוש את פרפר הלילה הכי מדובר בעיר.

== שחקנים ודמויות ==
* סרגיי סבטלאקוב – בוריס
* טימור באטרודינוב – יורי
* יאן צפניק – קונסטנטין
* קמיל לרין – איגור
* אנטולי בלי – מקסים
* מריה מירונובה – אולגה
* קסניה סובצ'ק – הופעת קמע בתפקיד עצמה
* יורי סטויאנוב

== הפקה והפצה ==
הצילומים החלו ב-22 בספטמבר 2020 במוסקבה.<ref></ref> קדימון רשמי ראשון יצא בסוף דצמבר 2020.<ref></ref><ref></ref><ref></ref> ב-3 בפברואר 2021, הקרנת הבכורה של הסרט התקיימה בקולנוע במוסקבה "אוקטובר".<ref></ref> הסרט יצא לאקרנים ב-11 בפברואר 2021.<ref></ref>

== קישורים חיצוניים ==

==הערות שוליים==

קטגוריה:סרטים ברוסית
קטגוריה:ערוץ CTC: סרטים
קטגוריה:סרטי 2021
קטגוריה:סרטי קומדיה רוסיים
קטגוריה:סרטי קומדיה רומנטית
קטגוריה:סרטי דרמה רוסיים
קטגוריה:סרטי דרמה רומנטית
יגואר XE

יגואר XE (באנגלית: Jaguar XE) היא מכונית מנהלים יוקרתית שמיוצרת על ידי יגואר משנת 2015. היא הוצגה בתערוכת הרכב של פריז באוקטובר 2014<ref></ref>, והגיעה לישראל בשנת 2015<ref></ref>.

== מפרט טכני ==
היגואר XE כוללת מנוע בנזין I4 צילנדרים בנפח 2.0 ליטרים המספק כ-200 כוחות סוס ב-5,500 סיבובים לדקה. תיבת ההילוכים אוטומטית בעלת שמונה הילוכים. המכונית מאיצה מ-0 ל-100 קילומטרים לשעה בתוך 7.7 שניות ומגיעה למהירות מרבית של 237 קילומטרים לשעה<ref></ref>.

== מתיחת פנים שנת 2019 ==
בשנת 2019 עברה היגואר XE מתיחת פנים<ref></ref>, שכללה הוספת טכנולוגיות חדשות לפנים המכונית אך המנוע נשאר אותו מנוע מלפני מתיחת הפנים. המתיחת פנים הגיעה לישראל בשנת 2019<ref></ref>.

=== עדכון טכנולוגי ב-2021 ===
בשנת 2021 יגואר הציגה עדכון טכנולוגי ל-XE<ref></ref>, שכלל הוספת טכנולוגיות חדשות לפנים המכונית ומנוע טורבו דיזל I4 צילנדרים בנפח 2.0 ליטרים בהספק של 250 כוחות סוס או 300 כוחות סוס. תיבת ההילוכים היא אוטומטית בעלת שמונה הילוכים. המכונית מאיצה מ-0 ל-100 קילומטרים לשעה בתוך 6.7 שניות או 5.9 שניות.

== גלריה ==
<gallery widths="200" heights="120">
File:2017 Jaguar XE Portfolio Diesel Automatic 2.0 Rear.jpg|יגואר XE לפני מתיחת הפנים
File:2019 Jaguar XE S Automatic 2.0.jpg|יגואר XE אחרי מתיחת הפנים
</gallery>

== קישורים חיצוניים ==

== הערות שוליים ==

קטגוריה:מכוניות מנהלים
קטגוריה:כלי רכב בריטיים
קטגוריה:כלי רכב המיוצרים בסין
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2014
טרמינל הנהר הצפוני

טרמינל הנהר הצפוני (ברוסית: Северный речной вокзал, בתעתיק מדויק: סברני רצ'נוי ווקזל) הוא אחד משני טרמינלי נוסעים במוסקבה.

בניין הטרמינל נבנה בסגנון אדריכלות "סטלינסקי אמפיר" ונחשב לאתר אדריכלי בעל חשיבות אזורית. המתחם נבנה כחלק מפרויקט תעלת מוסקבה במהלך שנות ה-30 של המאה ה-20. כמו יתר אתרי התעלה הוא נבנה על ידי אסירי גולאג. הבנייה החלה בשנת 1933 והסתיימה בשנת 1937.

במרכז הבניין מגדל בגובה של 75 מ'. מעל המגדל הותקן צריח מחודד באורך של 27 מ'. לפי התכנון, הוא היה יורד בתקופות החורף כאשר אין תנועת אוניות. חזית הבניין מעוטרת ב-24 יצירות פורצלן בקוטר 1.5 מ' של נטליה דנקו. הן מתארות את הצלחותיו של השלטון הסובייטי. אורך הבניין כ-150 מ', ושטחו 42 אלף מ"ר. חלקו הפנימי של הבניין מחולק למספר מתחמים, הכוללים אולם נוסעים ואת המתחם המרכזי, שבו היה מוצב בעבר פסל גדול של יוסיף סטלין. בצדדים הוקמו רוטונדות הכוללות מזרקות.

סביב הבניין נבנה פארק בשטח 500 דונם. במקור הוצבו בפארק 14 פסלים ומזרקות שלא שרדו עד היום. בשנת 1960 הותקן בפארק פסל לכבוד אלכסיי קרילוב, פרי עבודתו של לב קרבל.

הטרמינל ממוקם ברובע לבוברז'ני במחוז הצפוני של העיר מוסקבה. עם הזמן ולאור הקטנת השימוש במתחם, הגיע הבניין למצב ירוד. בשנת 2009 נסגר המתחם לצורך שיפוצים, שהחלו רק בשנת 2018. ב-5 בספטמבר 2020 נפתח הטרמינל מחדש לאחר שיפוצים.

לאחר הפתיחה מחדש הפך המתחם לאתר תיירותי פופולרי. תוך שנה ביקרו בו כ-1.5 מיליון אנשים.

==ראו גם==
* טרמינל הנהר הדרומי

==קישורים חיצוניים==

* 

קטגוריה:מוסקבה: תחבורה
קטגוריה:מוסקבה: מבנים
קטגוריה:רוסיה: נמלים
שעון מוסקבה

שעון מוסקבה (ברוסית: Московское время) הוא אזור זמן בו שוכנת בירת הפדרציה הרוסית - העיר מוסקבה.

אזור הזמן פועל ברוב אזורי החלק האירופי של רוסיה. מ-26 באוקטובר 2014 זה תואם את אזור זמן UTC + 3, מ־27 במרץ 2011 ל־25 באוקטובר 2014 זה תאם את אזור זמן UTC + 4.

זמן מוסקבה משמש לתזמון רכבות, ספינות וכו' ברחבי רוסיה, אך נסיעות מטוס מתוזמנות לפי זמן מקומי. ברוסיה מכריזים לעיתים קרובות בתחנות הרדיו כזמן מוסקבה. תיאורים של אזורי זמן ברוסיה מבוססים לרוב על זמן מוסקבה ולא על זמן אוניברסלי מתואם. לדוגמה, יקוטסק (UTC + 09: 00) אמור להיות MSK + 6 ברוסיה.

בתקופת ברית המועצות, רפובליקות סובייטיות שממקמות בחלק האירופי של ברית המועצות פעלו לפי "שעון מוסקבה". לאחר התפרקות ברית המועצות הן עברו לזמן בהתאם להחלטות שהתקבלו על ידי הממשלות. רק בלארוס המשיכה להתנהל לפי "שעון מוסקבה".

לאחר פלישת רוסיה לאוקראינה שטחים שנמצאים בשליטה רוסית עברו ל"זמן מוסקבה". 

==קישורים חיצוניים==
* [https://www.consultant.ru/document/cons_doc_LAW_114656/ חוק לחישוב הזמן (רוסיה)] 

קטגוריה:מוסקבה
קטגוריה:זמן
נפתלי תמיר

נפתלי (נתי) תמיר (נולד ב-11 בדצמבר 1944) הוא דיפלומט ישראלי שכיהן כשגריר ישראל באוסטרליה, ניו זילנד, פינלנד, ליטא, פיג'י ופפואה גינאה החדשה.

== ביוגרפיה ==
נפתלי תמיר נולד ב-11 בדצמבר 1944 ברמת גן. הוא מילא מספר תפקידים דיפלומטיים במשלחות ישראל בטוקיו, וושינגטון די. סי. ושטרסבורג ומשנת 1999 ועד שנת 2000 כיהן כשגריר ישראל בפינלנד.<ref name="Finland"></ref><ref name="Ben" />

בינואר 2005 הוא מונה לשגריר ישראל באוסטרליה ובמקביל שימש גם כשגריר לא-תושב בניו זילנד, פיג'י ופפואה גינאה החדשה<ref name="Hall"></ref><ref></ref><ref name="DG"></ref> המינוי לתפקיד השגריר בניו זילנד התרחש רק באוגוסט 2005 לאחר סיום המשבר הדיפלומטי החריף ששרר בין ישראל לניו זילנד בעקבות תפיסתם של שני סוכני מוסד לכאורה ושליחתם לכלא ב-2004 לאחר שניסו להשיג דרכון ניו זילנדי בדרכי מרמה, במה שנודע כ-"פרשת הדרכונים". ישראל התנצלה בפני ניו זילנד ותמיר הגיש את כתב האמנתו לראש ממשלת ניו זילנד, הלן קלארק בבניין הממשלה בבירה ולינגטון ובכך תם סופית המשבר.<ref></ref><ref></ref><ref></ref> תפקידים אלו מילא עד שנת 2007.<ref name="IMFAA"></ref>

במהלך כהונתו כשגריר באוסטרליה התפרסם תמיר לאחר אמירה שנויה במחלוקת שאמר בראיון לעיתון הארץ, ובה אמר בין השאר כי "אסיה היא ביסודה יבשת של גזע צהוב. אוסטרליה וישראל אינן שייכות לו - אנחנו שייכים ביסודנו לגזע הלבן" וכי "ישראל ואוסטרליה הן כאחיות באסיה. אנחנו שוכנים באסיה בלי מאפיינים אסיאתיים, עורנו לא צהוב ועינינו אינן מלוכסנות".<ref name=":0" /><ref name="Guardian"></ref><ref></ref> תמיר הכחיש את האמירות.<ref name="TJP"></ref> מאוחר יותר נוקה מכלל אשמה על ידי בדיקה פנימית שנערכה במשרד החוץ.<ref name="Ben"></ref>

בנוסף כיהן כשגריר ישראל בליטא וכממונה על היחסים בלטביה בתחילת העשור השני של המאה ה-21.<ref></ref><ref></ref>

== קישורים חיצוניים ==

== הערות שוליים ==

קטגוריה:שגרירי ישראל בניו זילנד
קטגוריה:שגרירי ישראל באוסטרליה
קטגוריה:שגרירי ישראל בפינלנד
קטגוריה:שגרירי ישראל בליטא
קטגוריה:שגרירי ישראל בלטביה
קטגוריה:ישראלים שנולדו ב-1944
ערן טיפנברון

ערן טיפנברון (נולד ב-7 בספטמבר 1964) הוא עיתונאי, עורך עיתונים ועורך אתרי חדשות ישראלי.

==ביוגרפיה==
טיפנברון הוא בוגר בית הספר לאמנויות תלמה ילין, מנגן בצ'לו ובפסנתר. בעל תארים מתקדמים בהיסטוריה כללית מאוניברסיטאות תל אביב ומינכן. הוא החל עבודתו כעיתונאי בעיתון העיר בשנת 1992, ובשנת 1994 עבר לקבוצת ידיעות אחרונות ושימש כסגן עורך המוסף "7 ימים" ולאחר מכן ככתב באירופה, שמוצב ברלין, גרמניה. בשנת 2001 הוא מונה על ידי עורך העיתון דאז, משה ורדי, לרכז המערכת ולאחר מכן לראש מערכת החדשות של העיתון.

בשנים 2009-2008 ערך טיפנברון את החינמון "24 דקות" מבית "ידיעות אחרונות", שנועד לתת קרב לחינמון "ישראל היום" שיצא אז לאור. בשנת 2008 מונה לעורך המשנה של האתר ynet, והחל משנת 2013 לעורך האתר. בתקופתו ב-ynet, הפך האתר לגדול ולמוביל בישראל. ynet בתקופתו השיק ראשון אפליקציה בעברית, והפך בתוך זמן קצר לפלטפורמה הדיגיטלית המובילה באינטרנט הישראלי.

בזמנו כעורך משנה הועלו טענות לגבי השפעות זרות על התוכן המערכתי, המיוחסות לבעלים ארנון (נוני) מוזס; הצהבה של התוכן המערכתי ואי עמידה בסטנדרטים המקובלים בנוגע לפרסום סמוי והשפעה של גורמים מסחריים. ב-2011 היו גם טענות כלפיו על סיקור חֶסֶר של המחאה החברתית. בשנת 2015 נטען, שבהוראה ישירה שלו לא עלו לאתר, בשל אינטרסים זרים, פרקי הסדרה "מגש הכסף". עובדים שפוטרו בתקופה זו טענו שהיה מעורב בשבירת התארגנות העובדים, במסחור האתר, והיה עושה דברו של נוני מוזס - ומסיבה זו קשור לתיק 2000.

במרץ 2016 פרש מ-ynet ומקבוצת "ידיעות אחרונות". באפריל 2016 מונה לסמנכ"ל הדיגיטל של חברת התקשורת RGE, ועמד בראש הניסיון המוצלח לזכות בזיכיון על שידורי ערוץ הכנסת במקום חברת החדשות של ערוץ 2. לאחר שניצח את ערוץ 20 (14 של היום) בבג"צ, וזכה במכרז על ניהול הערוץ, מונה לעורך הראשי של ערוץ זה (אוגוסט 2018) והחל בינואר 2020 מונה למנכ"ל הערוץ.

במרץ 2021 מונה לעורך הראשי של אתר וואלה! NEWS.

==קישורים חיצוניים==

==הערות שוליים==

קטגוריה:עיתונאים כותבי עברית
קטגוריה:עורכי עיתונים ישראלים
קטגוריה:סגל ynet
קטגוריה:סגל ידיעות אחרונות
קטגוריה:סגל וואלה!
קטגוריה:בוגרי תלמה ילין
קטגוריה:בוגרי אוניברסיטת תל אביב
קטגוריה:ישראלים שנולדו ב-1964
כף סיבולד (אנטארקטיקה)

כף סיבולד או קייפ סיבולד (באנגלית: Cape Sibbald) היא לשון יבשה מצוקית, באזור חוף בורכגרווינק של ארץ ויקטוריה, שבאנטארקטיקה.

הכף ממוקמת בגבול הדרום-מרבי של מפרץ ליידי ניונס.

הכף מהווה את הקצה הדרום-מערבי של רכס מאונטניר, וממוקמת בשפכו של קרחון הטייס (קרחון אביאיטור).

דפנות הכף הם מצוקים תלולים. גובהו של הכף 600 מטרים מעל פני הים.

== היסטוריה ==
=== גילוי הכף ===

הכף התגלתה לראשונה, ממרחק, בפברואר 1841, על ידי סר ג'יימס קלארק רוס.

=== מקור השם ===

רוס נתן לכף את שמה.

הכף נקראת על שמו של לוטננט ג'ון סיבולד (John Sibbald), ששירת באוניה "ארבוס" - אחת משתי האוניות ששימשו את משלחתו של רוס.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA231&lpg=PA231&dq=%22Cape+Sibbald%22&source=bl&ots=6UMhIBIgbH&sig=ACfU3U3xvmXuMoyqs19h_P7h0_VueN9GaA&hl=en&sa=X&ved=2ahUKEwiOttXBk-ruAhX5QhUIHXapA9I4ChDoATADegQIBBAC#v=onepage&q=%22Cape%20Sibbald%22&f=false Sailing Directions for Antarctica: Includes Islands South of Latitude 60°], P 231</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA189&lpg=PA189&dq=%22Cape+Sibbald%22&source=bl&ots=h8nqA0di4U&sig=ACfU3U1-qezWPFO4saoN-0gMZGp8M_jYEQ&hl=en&sa=X&ved=2ahUKEwiOttXBk-ruAhX5QhUIHXapA9I4ChDoATAIegQICRAC#v=onepage&q=%22Cape%20Sibbald%22&f=false Sailing Directions for Antarctica: Including the Off-lying Islands South of Latitude 60°], P 189</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:13794 כף סיבולד] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20597 כף סיבולד] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=13237&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף סיבולד] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/sibbald%2c-cape_antarctica_6625267 מזג אוויר נוכחי מעודכן בכף סיבולד]
** [https://www.meteoblue.com/en/weather/14-days/sibbald%2c-cape_antarctica_6625267 תחזית מזג אוויר עדכנית ארוכת טווח עבור כף סיבולד]
** [https://www.meteoblue.com/en/weather/historyclimate/weatherarchive/sibbald%2c-cape_antarctica_6625267 נתוני מזג אוויר היסטוריים עבור כף סיבולד]
** [https://www.meteoblue.com/en/weather/archive/yearcomparison/sibbald%2c-cape_antarctica_6625267 סטטיסטיקות מזג אוויר עבור כף סיבולד]

== הערות שוליים ==

סיבולד
סיבולד
רופא כפרי (סרט)

קפקא: רופא כפרי (ביפנית: カフカ 田舎医者, Kafuka: Inaka Isha; בגרמנית: Franz Kafka – Ein Landarzt) הוא סרט אנימה-קצר משנת 2007, שיצר האנימטור קוג'י יאמאמורה .<ref name="Newtype USA 7 2 15"></ref>

הסרט מהווה פרשנות ישירה לסיפורו הקצר של פרנץ קפקא "רופא כפרי".<ref></ref> הוא מדובב על ידי שחקני תיאטרון קיוגן של בית שיגיאמה.

== עלילה ==

הסרט נצמד לעלילה המקורית מילה במילה, כאשר הסיפור המקורי מוצג בקריינות והאנימציה מוסיפה נופך פרשני סוריאליסטי לנאמר.

== פרסים ==
הסרט זכה במספר פרסים, כולל פרס Ōfuji Noburō לשנת 2008 מטעם הסרטים של מיניצ'י והפרס הגדול לשנת 2007 בפסטיבל האנימציה הבינלאומי באוטווה.<ref></ref> בשנת 2008 הוא נכלל בתוכנית Animation Show of Shows.

== קישורים חיצוניים ==
* 

* [https://www.animenewsnetwork.com/encyclopedia/anime.php?id=6858 רופא כפרי], באתר ANN 

==הערות שוליים==

קטגוריה:סרטי אנימה
קטגוריה:סרטים מבוססי סיפורים קצרים
קטגוריה:פרנץ קפקא
קטגוריה:סרטים ביפנית
קטגוריה:סרטי 2007
קטגוריה:סרטי אנימה מ-2007
נבחרת הפלא

נבחרת הפלא (בגרמנית: Wunderteam) הוא כינויה הציורי של נבחרת אוסטריה בכדורגל בשנות ה-30. נבחרת זו הונהגה תחת המאמן היהודי הוגו מייזל, שהוביל אותה לרצף של 14 משחקים ללא הפסד בין אפריל 1931 לדצמבר 1932. השחקנים המפורסמים מתיאס סינדלר ויוזף ביצאן שיחקו בה ויחד איתם הנבחרת הייתה לאחת הטובות בעולם בזמנה.

==היסטוריה==
בראשית שנות ה-30 של המאה ה-20 אוסטריה הפכה לנבחרת הטובה בעולם. היא הונהגה תחת הוגו מייזל וביחד עם המאמן האנגלי ג'ימי הוגאן, שעבד גם כן בווינה, פיתח מייזל שיטה ששמה דגש על הימנעות ממסירת הכדור במסירה דרך האוויר ובמקום זאת למסור אותו על הקרקע.

לפני מונדיאל 1934 הנבחרת רשמה ניצחונות מרשימים על יריבותיהן, ובהם 0–5 ו-0–6 על גרמניה, ניצחון 0–6 על שווייץ וניצחון 2–8 נגד הונגריה. בשנת 1932 זכתה בגביע מרכז אירופה, הטורניר שקדם ליורו, עם ניצחון 2–4 נגד איטליה. הזכייה בתואר זה הפכה אותה לאחת הפייבוריטיות לזכות גם במונדיאל הקרוב.

===מונדיאל 1934===
הרכב הנבחרת (בלבן) במשחק נגד צרפת במונדיאל 1934
כמו "נבחרת הזהב" של הונגריה שכמעט וזכתה במונדיאל 1954, בסופו של דבר גם היא, לא הניפה את הגביע על אף המשחק היפה. אוסטריה עברה את צרפת והונגריה בשמינית ורבע הגמר בזכות ניצחונות 2–3 (בהארכה) ו-1–2 בהתאמה. בחצי הגמר אוסטריה התמודדה מול המארחת איטליה בתנאי מזג אוויר גרועים שהגבילו את הנעת הכדור האופיינית שלהם. הם הפסידו להם 1–0 משער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של השופט השוודי איוואן אקלינד. חלומה של אוסטריה נסוג ממנה ובמשחק על המקום השלישי הפסידו 3–2 לגרמניה ובכך סיימו במקום הרביעי. אחרי סיום הטורניר היו טענות כי אקלינד שוחד על ידי המארחים ושבחצי הגמר היה לאורח של הרודן הפשיסטי בניטו מוסוליני.

===סופה של הנבחרת===
מותו של מייזל בשנת 1937 סימן את תחילת סופה של הנבחרת. אוסטריה העפילה למונדיאל 1938 אך בעקבות האנשלוס המדינה סופחה לגרמניה הנאצית, ומסיבות פוליטיות דרשו גורמים גרמנים כי חלק מן שחקני אוסטריה יעברו לשחק לצד נבחרתם. גרמניה הנאצית לא הצליחה לעמוד בציפיות והודחה כבר בשמינית הגמר נגד שווייץ. כוכב נבחרת הפלא, מתיאס סינדלר, החליט שלא לשחק עבורם ונמצא מת בביתו בשנת 1939, בנסיבות שנדונו מאז.

===השפעתה על הטוטאל פוטבול===
נבחרת הפלא נחשבת לראשונה ששיחקה בשיטת הטוטאל פוטבול. לא במקרה השחקן האוסטרי המוכשר ארנסט האפל היה מאמן בהולנד בסוף שנות ה-60 ותחילת ה-70. במונדיאל 1978 הוביל את הולנד עד למקום השני והנבחרת דגלה בטוטאל פוטבול.

== הערות שוליים ==

קטגוריה:אוסטריה: כדורגל
קטגוריה:אוסטריה: היסטוריה
קטגוריה:היסטוריה של הספורט
קרחון פארקר

קרחון פארקר או קרחון פרקר (באנגלית: Parker Glacier) הוא קרחון עמק, ברכס מאונטניר, באזור חוף בורכגרווינק של ארץ ויקטוריה, שבאנטארקטיקה.

הקרחון מנקז את האזור המצוי בסמוך ממזרח ומצפון מזרח להר מונטיגל.

הקרחון זורם לכיוון דרום, ונשפך אל מפרץ ליידי ניונס; במפרץ הקרחון הופך לקרחון לשון צף, בצמוד לנקודת אנדרוס.

שיא גובהו של הקרחון ממוקם בגובה של 643 מטרים מעל פני הים.
== היסטוריה ==
=== גילוי ומיפוי הקרחון ===

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של אנתוני ג'י. ה. פארקר (Anthony G.H. Parker), ביולוג ששירת בתחנת כף האלט בעונת המחקר (הקיץ האנטארקטי) 1963 –1964, ובתחנת מקמרדו בעונות המחקר 1964– 1965 ובעונת המחקר 1966 –1967.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11370 קרחון פארקר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20042 קרחון פארקר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=10903&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פארקר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=11370&fid=antgeo_117 תצלום לוויין של אזור קרחון פארקר]
* [https://www.mindat.org/feature-6622914.html קרחון פארקר] באתר mindat
* [http://distancebetween.info/parker_glacier מחשבון מרחקים - המרחק מקרחון פארקר לאתרים סמוכים]
* [https://www.meteoblue.com/en/weather/current/parker-glacier_antarctica_6622914 מזג אוויר נוכחי מעודכן בקרחון פארקר]
** [https://www.meteoblue.com/en/weather/14-days/parker-glacier_antarctica_6622914 תחזית מזג אוויר עדכנית ארוכת טווח עבור קרחון פארקר]
** [https://www.meteoblue.com/en/weather/historyclimate/weatherarchive/parker-glacier_antarctica_6622914 נתוני מזג אוויר היסטוריים עבור קרחון פארקר]
** [https://www.meteoblue.com/en/weather/archive/yearcomparison/parker-glacier_antarctica_6622914 סטטיסטיקות מזג אוויר עבור קרחון פארקר]

== הערות שוליים ==

פארקר
פארקר
פארלי רוסה

פארלי ויירה רוסה (בפורטוגזית: Farley Vieira Rosa; נולד ב-14 בינואר 1994) הוא כדורגלן ברזילאי, המשחק בטג'אן הנא סיטיזן בעמדת החלוץ.

==קריירה==
פארלי רוסה התחיל את הקריירה שלו בקבוצת הילדים של קרוזיירו ובגיל 14 הצטרף לאקדמיה של ספורטינג ליסבון.

ביולי , רוסה חתם בסבסטופול מליגת העל האוקראינית. ב-21 בפברואר 2013, פארלי ערך את הופעת הבכורה שלו בקבוצה, בהפסד 3-1 לשחטאר דונצק. ב-31 באוגוסט, הבקיע את שער הבכורה שלו בקבוצה בניצחון 0-1 לקרפטי לבוב.

בקיץ , התפרקה סבסטופול עקב סיפוח חצי האי קרים. רוסה חזר לברזיל וחתם בקבוצת מונטה אסול, אך לא שותף כלל במשחקי הקבוצה, והושאל בין היתר לאפולון לימסול וא.א.ק. לרנקה הקפריסאית.

ב-9 ביולי 2016, רוסה חתם לשנתיים בפאנטוליקוס מליגת העל היוונית,ב-9 באוגוסט 2018, הוא חתם באל-איתיפאק מליגת העל הסעודית, שנה לאחר מכן חזר ליוון וחתם באטרומיטוס, ובמהלך העונה חזר לפאנטוליקוס.

ב-17 באוגוסט 2020 חתם רוסה בפוג'יירה מליגת העל של איחוד האמירויות הערביות. ב-7 בפברואר 2021 הוא חתם בהפועל באר שבע מליגת העל, ובתום העונה שוחרר מהקבוצה. 

ב-22 ביולי 2021 חתם רוסה בהפועל תל אביב בחוזה לעונה אחת, עם אופציה לרכישתו בעונה הבאה.

ב-6 במרץ 2022 רוסה עזב את ישראל והצטרף לטיינג'ין ג'ינמן טייגר מליגת העל הסינית.

ב-13 בפברואר 2024 רוסה חתם בטג'אן הנא סיטיזן מליגת הכדורגל של קוריאה הדרומית.

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סבסטופול
קטגוריה:כדורגלני אפולון לימסול
קטגוריה:כדורגלני א.א.ק. לרנקה
קטגוריה:כדורגלני פאנטוליקוס
קטגוריה:כדורגלני אל-איתיפאק
קטגוריה:כדורגלני אטרומיטוס
קטגוריה:כדורגלני הפועל באר שבע
קטגוריה:כדורגלני הפועל תל אביב
קטגוריה:כדורגלני טיינג'ין ג'ינמן טייגר
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בקפריסין
קטגוריה:ספורטאים ברזילאים באוקראינה
קטגוריה:ספורטאים ברזילאים ביוון
קטגוריה:ספורטאים זרים בערב הסעודית
קטגוריה:ספורטאים ברזילאים באיחוד האמירויות הערביות
קטגוריה:ספורטאים ברזילאים בסין
קטגוריה:ספורטאים ברזילאים בקוריאה הדרומית
קטגוריה:ברזילאים שנולדו ב-1994
מיקרופייל

מיקרופייל בשעת עבודה
מִיקְרוֹפַּיְיל (Micropile; נקרא גם מיני פייל, Mini pile ומיניפייל, Minipile) הוא ציוד מכני הנדסי וסוג של מקדח בורות, המשמש לקידוחי יסודות בקרקע סלעית קשה בעיקר לצורך יסודות וביסוס למבנים, חניונים ותימוכין מסוגים שונים, ומשתמש לשם כך בשיטת ההקשה - דפיקה עזה בקרקע ופינוי החומר המרוסק באמצעות לחץ אוויר.

הקידוח הוא הכנה לפעולה הנדסית המשכית - בדרך כלל יציקת יסודות מעומק החפירה ועד פני הקרקע ועל גביהם מוקם המבנה הרצוי.

== מבנה המיקרופייל ==
מיקרופייל מורכב משני חלקים עיקריים: מקדח ו-מדחס.

המקדח הוא למעשה איזמל ענק בקוטר שנע בין 20–60 ס"מ ומורכב על תורן באורך של בין 5–12 מ'. בעת ביצוע הקידוח נזקף התורן והמקדח הולם בקרקע בצורה עזה המפוררת את הסלע בעיגול בקוטר המקדח.

יחד עם תחילת הקידוח נכנס לפעולה החלק השני של הכלי שהוא המדחס. המדחס דוחס אוויר בלחץ ומזרים אותו באמצעות צינור אל מוקד החפירה, האוויר הדחוס מעיף את גרגרי הסלע המרוסקים למרחק ומפנה את השטח להמשך ההקשה של המקדח.

== שימושים ==
מיקרופייל מתאים לקידוח יסודות בקרקע סלעית קשה שמכונות קידוח אחרות אינן מצליחות לקדוח בה כראוי. אופי הקידוח מתאים לקרקע סלעית קשיחה וכזו שאיננה דורשת דיפון פנימי בעת הוצאת המקדח מחוץ לבור הקידוח.

בדרך כלל יתבצע קידוח במקירופייל בקרקע שבה סלעי גיר, קירטון, דולומיט וצור.

עומק הקידוח נקבע בהתאם לדו"ח ביסוס המוכן על ידי מהנדס ובהתייעצות עם גאולוג.

עם סיום הקידוח מניף המקדח את זיון הכלונס ומכניס אותו אל תוך פיר הקידוח, לאחר מכן מתבצעת יציקת בטון הממלאת את פיר הקידוח לכל אורכו.

==קישורים חיצוניים==

קטגוריה:ציוד מכני הנדסי
מארק סילבסטרי

מארק סילבסטרי (באנגלית: Marc Silvestri; נולד ב-29 במרץ 1958) הוא קומיקסאי, יוצר ומוציא לאור אמריקאי. כיום הוא משמש כמנכ"ל הן של Top Cow Productions והן של אימג' קומיקס.

== נעוריו ==
מארק סילבסטרי נולד ב-29 במרץ 1958 בפאלם ביץ', פלורידה.<ref name="ComicMix">Rosenberg, Aaron (March 29, 2008). [http://www.comicmix.com/news/birthdays/2008/03/29/happy-birthday-marc-silvestri/ "Happy Birthday: Marc Silvestri"] ComicMix.</ref> סילבסטרי גילה לראשונה קומיקס דרך בן דודו, שהיה אספן נלהב. במהלך ביקורים בבית בן דודו הכיר סילבסטרי אמנים כמו ג'ק קירבי, ברני רייטסון וג'ון בושמה. סילבסטרי מכנה את רייטסון, בושמה ופרנק פרזטה כהשפעותיו הגדולות ביותר.<ref name="ThirdDegree">"The Third Degree: Marc Silvestri". Point of Impact. Image Comics. October 2012. Page 27.</ref>

== קריירה ==
סילבסטרי החל את הקריירה שלו באיור גליונות של DC Comics ו- First Comics. הוא הצטרף למארוול קומיקס בסוף שנות ה-80 (לאחר שעשה עבודות אורח למארוול עוד קודם לכן), והפך לעפרונאי הראשי של האקס-מן בין השנים 1987–1990. לאחר מכן בילה שנתיים כעפרונאי של כותר הספין אוף וולברין.

בשנת 1992, סילבסטרי הפך לאחד משבעת האמנים המקוריים – יחד עם ג'ים לי, ווילס פורטסיו, רוב לייפלד, אריק לארסן, טוד מקפרלן וג'ים ולנטינו – שהקימו את חברת הקומיקס פורצת הדרך Image Comics. הכותרים של סילבסטרי פורסמו תחת החותם Top Cow והכותר הראשון שיצא היה "Cyberforce". מלבד האמנות שלו, סילבסטרי היה גם תסריטאי בכותר "Codename: Stryke Force". רבים מסיפוריו של סילבסטרי נכתבו בידי אחיו, אריק סילבסטרי.

סכסוכים בין שותפי אימג' הובילו לכך שסילבסטרי עזב את המו"ל לזמן קצר ב-1996, אך הוא שב במהרה לאחר שרוב לייפלד ניתק את קשריו עם החברה.

ההצלחות של Top Cow כוללות את הכותרים ויצ'בלייד, דארקנס, "Inferno Hellbound" ו-"Fathom".

סילבסטרי הפיק את הסיפור ועיצובי הדמויות הראשוניים למשחק הווידאו "Fighting Force" משנת 1997.

בשנת 2004 חזר סילבסטרי לחזרה קצרה למארוול כדי לאייר מספר גליונות של ניו אקס-מן, בשיתוף פעולה עם הכותב גרנט מוריסון. בהמשך השנה, הוא השיק כותר חדש של Top Cow בשם "Hunter-Killer" עם הכותב מארק וייד. הוא צייר את העטיפות למיני סדרה של מארוול קומיקס, "X-Men: Deadly Genesis" מאת אד ברובייקר וטרבור הרסיין.

ביוני 2006 הוציאה Top Cow את גיליון סייבר פורס מספר 0 עם אמנות מאת סילבסטרי.

בסוף שנת 2007 (תאריך הכריכה בדצמבר), הוא צייר גיליון במסגרת אקס-מן: תסביך משיח, כמו גם עטיפות רבות בקרוסאובר באותו שם שבא בעקבותיו.

סילבסטרי שימש מפיק בכיר לעיבוד אנימה של ויצ'בלייד.

הוא המשיך את עבודתו על האקס מן וצייר גיליון חד פעמי של האקס-מן והאוונג'רס האפלים במסגרת הקרוסאובר אקס-מן: אוטופיה ב-2009. באותה שנה, הוא תרם למיני סדרה "Image United", וצייר בה את כל הדמויות שיצר במהלך ריצתו ב- Image שהוצגו בסיפור.

בשנת 2012, סילבסטרי היה אחד ממספר אמנים שאיירו עטיפות לגיליון "המתים המהלכים" מספר 100 של רוברט קירקמן, שיצא לאור ב-11 ביולי בקומיק-קון, סן דייגו.

== חיים אישיים ==
סילבסטרי נשוי לברידג'ט סילבסטרי.

תוכניות הטלוויזיה האהובות עליו כוללות את שובר שורות, הסרטים האהובים עליו הם הנוסע השמיני, הפלנטה האסורה, ודוקטור סטריינג'לאב, והוא אומר שהוא מקשיב למוזיקת צ'יל אאוט בזמן העבודה, ולרוק אלטרנטיבי בזמנים אחרים.

== קישורים חיצוניים ==

* 

==הערות שוליים==

קטגוריה:אמריקאים ממוצא איטלקי
קטגוריה:קומיקסאים אמריקאים
קטגוריה:אמריקאים שנולדו ב-1959
חלון הזדמנויות

חלונות קריטיים ב[[רפואה דחופה]]
חלון הזדמנויות (נקרא גם גבול הזדמנויות או חלון קריטי) הוא פרק זמן שבמהלכו ניתן לבצע פעולה כלשהי שתשיג תוצאה רצויה. לאחר שתקופה זו נגמרת, או כאשר "החלון נסגר", התוצאה שצוינה כבר אינה אפשרית.<ref name=":0"></ref>

== דוגמאות ==
דוגמאות לחלונות הזדמנויות כוללות:
* התקופה הקריטית בהתפתחות של אורגניזם, שבמהלכה הנוירופלסטיות היא הגדולה ביותר ונרכשות פונקציות נוירולוגיות מרכזיות, כגון החתמה ושפה, שעשויים להיות בלתי אפשריים לרכישה בשלב מאוחר יותר.
* שעת הזהב או זמן הזהב, המשמשים ברפואה דחופה לתיאור התקופה שלאחר פגיעה טראומטית בה הטיפול המציל חיים עשוי להיות מוצלח.
* הזדמנויות שוק, בהן ניתן לנצל פער בשוק מסוים, שתזמונו עשוי להיות תלוי בפעילות הלקוחות, המתחרים וגורמי קשר אחרים בשוק.<ref name=":0" />
* עונות זריעה וקציר, בחקלאות.
* חלונות שיגור ותמרון בחלל, אשר נקבעים על ידי דינמיקה מסלולית ומוגבלים על ידי תקציבי דלק/דלתא-וי.
* נקודת המפנה התאורטית בקלימטולוגיה, שלאחריה צפוי האקלים של כדור הארץ לעבור לשיווי משקל יציב חדש.
* חלון העברות בכדורגל, תקופת השנה בה מותר לקבוצת כדורגל, על פי תקנות פיפ"א, להעביר שחקן מקבוצה אחרת לסגל השחקנים שלה.

== וריאציות ==
=== תזמון ===
אורכו של חלון קריטי עשוי להיות ידוע היטב (כמו במקרה של חלונות שיגור) או ידוע בצורה גרועה (במקרה של מצבי חירום רפואיים או שינויי אקלים). במקרים מסוימים ייתכנו חלונות מרובים שבמהלכם ניתן להשיג את המטרה הנתונה.

=== אוטומציה ===
במצבים עם חלונות הזדמנויות קצרים או בלתי צפויים, ניתן להשתמש באוטומציה כדי לנצל חלונות אלה, כמו במסחר אלגוריתמי. מערכות מחשוב בזמן אמת יכולות להבטיח תגובות בסדר גודל של אלפיות השנייה או פחות.

=== עלויות ===
במצבי זמן קריטיים מסוימים, כישלון בפעולה עלול לגרור עלות מתמדת לאורך זמן, או הסתברות הולכת ופוחתת לאורך זמן להשגת התוצאה הרצויה. זה עשוי להיות מיוצג במערכות מחשוב בזמן אמת על ידי פונקציות תועלת-זמן.

=== שימוש כטקטיקה שיווקית ===
חלונות קריטיים לביצוע רכישות עשויים להיות מוטלים באופן מלאכותי (או אפילו מרומזים באופן כוזב) כטקטיקה שיווקית לעידוד פעולה, במה שמכונה "הצעה לזמן מוגבל".

== ראו גם ==
* תכנון
* דדליין

== הערות שוליים ==

קטגוריה:ביולוגיה התפתחותית
קטגוריה:רפואת חירום
קטגוריה:זמן
אלייזה שלזינגר

אלייזה ויי שלזינגר (באנגלית: Iliza Vie Shlesinger; נולדה ב-28 בפברואר 1983) היא קומיקאית, שחקנית, מנחת טלוויזיה ומפיקה בפועל יהודייה-אמריקאית. נודעת בזכות כיכובה בתוכנית מערכונים ובספיישלי סטנד-אפ מבית נטפליקס.

== ביוגרפיה ==
שלזינגר נולדה בניו יורק, ניו יורק שבארצות הברית, להורים יהודים ממוצא אשכנזי. גדלה בדאלאס, טקסס. התחנכה בבית ספר פרטי באדיסון, טקסס.

למדה באוניברסיטת קנזס בשנתה הראשונה. לאחר מכן, עברה לקולג' אמרסון בבוסטון, שם למדה קולנוע וחידדה את מיומנויות הכתיבה והעריכה שלה.

== קריירה ==
שלזינגר בהופעה בבסיס צבאי אמריקאי, 2017

=== סטנד-אפ ===
שלזינגר כיכבה ב-6 ספיישלים של סטנד-אפ מבית שירות הסטרימינג של נטפליקס:

ב-2013 "Iliza Shlesinger: War Paint" .

ב-2015 "אלייזה שלזינגר: קפוא וחם".

ב-2016 "אלייזה שלזינגר: חיסול ממוקד".

ב-2018 "אלייזה שלזינגר: בת מילניום מבוגרת". לקראת הספיישל צולם גם סרט דוקומנטרי "Iliza Shlesinger: Over & Over" העוקב אחרי שלזינגר ומתעד אותה בהכנות מאחורי הקלעים לקראתו, אך הוא יצא רק כשנה לאחר-מכן.

ב-2019 "אלייזה שלזינגר: חשופה".

ב-2022 "אלייזה שלזינגר: שווה לנצח".

=== משחק ===
ב-2013 שיחקה בתור קרול בסרט הדרמה-הקומית "Paradise" ("Lamb of God"), בכיכובם של ג'וליאן האף, ראסל בראנד ואוקטביה ספנסר.

ב-2016 שיחקה, כיכבה, כתבה והפיקה בפועל את המיני-סדרה הקומית "Forever 31" מבית ABCdigital.

ב-2018 שיחקה בתור אוקטובר בסרט הדרמה-הקומית "פתאום משפחה".

ב-2017 שיחקה בפרק בסדרה הקומית "גירלבוס" מבית שירות הסטרימינג של נטפליקס.

ב-2020 שיחקה בתור סיסי בסרט "הצדק של ספנסר". באותה שנה שיחקה בתפקיד משנה בתור אניטה וייס בסרט הדרמה "קרעים של אישה" מבית נטפליקס, בכיכובה של ונסה קירבי. שיחקה בתור ואל בסרט הקומדיה "The Opening Act". כמו כן גילמה את עצמה בפרק בתוכנית המתיחות "שיחות מלוכלכות" ברשת קומדי סנטרל. בנוסף באותה שנה, כיכבה בתוכנית המערכונים מבית נטפליקס "תוכנית המערכונים של אלייזה שלזינגר".

ב-2021 כיכבה, כתבה והפיקה בפועל את סרט הקומדיה הרומנטית "טוב על הנייר" מבית נטפליקס.

== חיים אישיים ==
ב-2017 התארסה לשף נואה גאלוטן, לאחר כשנה של זוגיות. ב-2018 נישאו בטקס יהודי בלוס אנג'לס.

== קישורים חיצוניים ==

* 

==הערות שוליים==

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:קומיקאיות יהודיות אמריקאיות
קטגוריה:סטנדאפיסטיות יהודיות אמריקאיות
קטגוריה:מפיקות טלוויזיה יהודיות אמריקאיות
קטגוריה:תסריטאיות טלוויזיה יהודיות אמריקאיות
קטגוריה:בוגרות מכללת אמרסון
קטגוריה:בוגרי מכללת אמרסון
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
2020 בזמביה

אירועים בשנת 2020 בזמביה.

== בעלי תפקידים ==
* נשיא: אדגר לונגו

== אירועים ==
מתמשך – מגפת הקורונה בזמביה
* 18 במרץ – אירוע ראשון של קורונה.
* 2 באפריל – אירוע ראשון של מוות מקורונה.
* 13 בנובמבר – שר האוצר מודיע על אי-יכולת המדינה לשלם את חובותיה לנושים.
* 31 בדצמבר – מספר מאומתים בקורונה הגיע ל-20,725 מהם 388 נפטרו.

== אנשים שנפטרו ==
* 16 באוגוסט – אלכסנדר גריי זולו (נולד ב-1924), שר ההגנה לשעבר<ref></ref>.

==קישורים חיצוניים==

== הערות שוליים ==

זמביה
קטגוריה:זמביה: היסטוריה
2020
מחוז כופרה

אַל־כּוּפְרָה (בערבית: الكفرة, באיטלקית: Cufra) הוא המחוז הגדול ביותר בלוב. בירתו א־גָ'ווף, אחד מנאות המדבר באגן אל-כופרה.<ref></ref> במחוז ישנו בית זיקוק לנפט גדול ליד אל ג'אוף.

בסוף המאה ה-15, דיווח ליאו אפריקנוס על "נווה מדבר בארץ ברדואה", בו ביקר נווד שהגיע מ. ייתכן שמדובר על א־גָ'ווף או תאזרבו. נווה המדבר המתואר צוין בשם 'ברדואה' במפות המודרניות הראשונות.

== היסטוריה ==
מקובל שמקור השם "כופרה" במונח הערבי 'כאפר' – כופר, בו התייחסו הערבים לתֻּבו – שוכניו מקדם. רק בסביבות 1840 השתלטו על האזור בני שבט בדואי – א-זוַּיה, ובשנת 1931, בסיום מרד סנוסי נגד השלטון האיטלקי בלוב, כבש הגנרל רודולפו גרציאני את כופרה באמצעות כ־3,000 חיילי חי"ר וארטילריה, ובסיוע עשרים מפציצים.

== גאוגרפיה ==
כופרה נמצאת בדרום-מזרח לוב וגובלת במצרים, סודאן (יחודי בלוב) וצ'אד. המחוז גובל במחוז אל־ואדי אל־גּדיד המצרי ממזרח, ב ובצפון דרפור שבסודאן מדרום מזרח, ובאזור בורקו אנדי טיבסטי שבצ'אד מדרום; בלוב עצמה, המחוז גובל ב ממערב, ב מצפון־מערב וב מצפון.

במחוז המדברי מספר ימות חול, בהן ימת החול כאלאנשיו וימת החול א-רביאנא.

==== אקלים ====
מחוז כופרה הוא חלק מקירנאיקה, האזור הגדול בלוב שרובו צחיח למחצה. באזור יורדים גשמים שנתיים של 130 מילימטרים בממוצע. אין בו נחלי איתן, אך הוא משופע במי תהום שנאגרו באקוויפר בעידנים קדומים ("מים פוסיליים").<ref name="geo"></ref>

הטופגרפיה של המחוז: בעיקר מישור ומעט גלי, הגובה ממוצע סביב 423 מטרים. כ-91% מהאדמה מכוסה במדבר, 8.8% אדמות חקלאיות ו-0.1% מיוער. באזור ישנו אקלים מדברי. סופות אבק שנמשכות ארבעה עד שמונה ימים שכיחות למדי במהלך האביב.<ref name="cia"></ref><ref></ref>

== דמוגרפיה ==
אל-כופרה בין השנים 2001 ל-2007
לפי המפקד מ-2012, האוכלוסייה באזור מונה 157,747 שמתוכם 150,353 לובים. גודלו הממוצע של משק הבית היה 6.9 נפשות, ואילו גודל משק הבית הממוצע של הלא-לובים היה 3.7 נפשות. במחוז היו 22,713 משקי בית, מתוכם 20,907 משקי בית לוביים. צפיפות האוכלוסייה ברובע הייתה 1.86 נפשות לקמ"ר. לפי מפקד 2006, היו במחוז 13,313 אנשים פעילים כלכלית. 6,295 עובדי ממשלה, 2,178 מעסיקים, 6,454 עובדים בדרגה א. 85 עובדים במינהל המדינה, 85 בחקלאות, גידול בעלי חיים וייעור, 2,445 בחקלאות ובציד, 2,029 בחינוך, 1,558 במפעלים פרטיים, 584 בעבודה בתחום הבריאות והסוציאלי, 85 בייצור, 2,214 בעבודה טכנית ו-354 בשירותים. נרשמו לבתי ספר 17,364 תלמידים<ref name="census"></ref> על פי הדו"ח של ארגון הבריאות העולמי (WHO), היו מרפאה אחת למחלות מידבקות, מרפאת שיניים אחת, מרפאות כלליות, שלוש מרפאות חוץ, חמש בתי מרקחת, 16 מרכזי בריאות ראשוניים, ומרפאות כפריות.<ref name="health"></ref>

== מינהל מקומי ==
במהלך שנת 2007 הועבר החלק הצפוני של מחוז כופרה למחוז אל-וואחאת שנוצר ב-1998. מלבד קבוצת נווה המדבר העיקרית של אגן כופרה, שייכים לאזור עוד ארבעה נאות, הנמצאים מצפון-מערב לאגן כופרה: רביאנה, בוזמא, ואדי זיגן ותאזרבו. נווה המדבר-העמקים של ג'בל Arkanu ואת ג'בל עווינאת שנמצא דרומית מזרחית באגן.<ref name="be515">Bertarelli 1929, p. 515.</ref> לוב הפכה עצמאית מהאימפריה הקולוניאלית בשנת 1951 והייתה עשירה במשאבי נפט.<ref></ref> בשנת 2012, המדינה פוצלה מנהלית ל-13 אזורים מ-25 העיריות המקוריות, אשר חולקו עוד ל-1,500 קומונות. נכון לשנת 2016 היו בלוב 22 חטיבות מנהליות בצורת מחוזות.

== לקריאה נוספת ==
<div class="mw-content-ltr">
* 
</div>

==הערות שוליים==

*
קטגוריה:לוב: גאוגרפיה
קטגוריה:לוב: דמוגרפיה
קטגוריה:לוב: חלוקה מנהלית
יוזף מורודר-לוזנברג

יוזף תיאודור מורודר-לוזנברג, (בגרמנית: Josef Moroder-Lusenberg; 28 במאי 1846 - 16 בפברואר 1939) היה צייר ופסל, האמן הבולט ביותר של משפחת מורודר מגרדנטל בדרום טירול (כעת ואל גרדנה באיטליה).<ref>Moroder, Josef Theodor. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 25: Moehring–Olivié. E. A. Seemann, Leipzig 1931, S. 163.</ref>

== ביוגרפיה ==
יוזף, הרביעי מבין שמונה ילדים, איבד את אביו כשהיה בן שמונה. הוא היה חניך בסטודיו לגילוף בעץ אצל פרנץ פרינוט, פסל אקדמי שהתחנך באקדמיה במינכן, ובשנות העשרים לחייו הקים יוזף סטודיו משלו. דוגמאות לפעילותו המוקדמת כפסל הם הפסלים של מריה אדולוראטה ושל מריה הבתולה בכנסיית הקהילה אורטיג'י.

אשתו הראשונה, אנמריה סאנונר נפטרה לאחר שילדה את ילדם הרביעי בשנת 1874. הוא התחתן פעם שנייה ונולדו לו עוד אחד עשר ילדים. אשתו השנייה גם טיפלה בחווה שלו.<ref>Annette Wagner-Wilke: Moroder-Lusenberg, Josef. In: Allgemeines Künstlerlexikon. Die Bildenden Künstler aller Zeiten und Völker (AKL). Band 90, de Gruyter, Berlin 2016, , S. 526 f.</ref>

שהיה בן שלושים, למד באקדמיה של מינכן (1876–1880) כדי ללמוד את אמנות הציור לאחר שהתרשם בווינה מציור הז'אנר של פרנץ פון דפרגר, "הריקוד בהרים". מוריו במינכן היו יוזף קנאבל, לודוויג פון לופץ ופיאודור דיץ. בין השנים 1880 עד 1884 היה תלמידו של דפרגר, והם הפכו לחברים קרובים ויצאו לטיולי ציור רבים בכפרי טרנטינו.

במינכן הושפע יוזף מורודר מהז'אנר ומהציור ההיסטורי של דפרגר ומתנועת הציור הריאליסטית-אידיאליסטית של וילהלם לייבל. מתוך ספרי הרישום הרבים שלו אפשר לראות עד כמה הוא צייר בדיוק את הטבע, בנוף ובמיוחד את אורח החיים הטירולי והאלפיני בואל גרדנה. רבים מציוריו, צבעי מים ורישומי בתי חווה, צריפים, אנשים ודיוקנאות הם עדות לעולם אלפיני אבוד שהיה פעם בטירול במאה ה-19.<ref></ref>

הסופרת הפופוליסטית-רומנטית מריה ורוניקה רובאת'שר הכירה היטב את האמן וכתבה את הביוגרפיה שלו בשנת 1930, שהפכה לרומן פופולרי.<ref>Maria Veronika Rubatscher. Der Lusenberger. Der Roman eines Künstlerlebens. München: Verlag Josef Kösel & Friedrich Pustet, 1930 (Reprint Athesia Bozen, 1980</ref>

== גלריה ==
<gallery mode=packed heights=180>
File:Tresl Gruber gemalt von JM Lusenbeg.jpg

File:Fifth station of the cross Laghel Arco.jpg

File:First station of the cross Josef Moroder Lusenberg in Laghel Arco.jpg

File:Mater dolorosa bozzetto Josef Moroder Lusenberg detail.jpg

File:Holzhacker Josef Moroder Lusenberg.jpg

File:Josef Theodor Moroder-Lusenberg Tiroler Bauer mit Pfeife 1914.jpg

File:Lusenberg-wise-men.jpg

File:Musikanten (Moroder-Lusenberg).jpg

</gallery>

== קישורים חיצוניים ==

== הערות שוליים ==

קטגוריה:ציירים אוסטרים
קטגוריה:ילידי 1846
קטגוריה:נפטרים ב-1939
נירלווה

נירלווה (בהונגרית: Nyírlövő) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בנירלווה מספר התושבים נמצא בירידה. כך, בשנת 1990 היה מספר התושבים 742 ובשנת 2020 רק 659 תושבים.

==יהודי נירלווה==
בנירלווה חיו יהודים בתקופות זמן שונות ומשנת 1867 היו כפופים לקהילת מאנדוק, יהודים רבים מהכפר נרצחו בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|41
|
|-
|1880
|64
|429
|-
|1910
|66
|
|-
|1920
|70
|
|-
|1930
|46
|
|-
|1941
|37
|744
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
נירטש

נירטש (בהונגרית: Nyírtass) הוא כפר במחוז סבולץ'-סטמאר-ברג שבצפון־מזרח הונגריה.

כמו יישובים רבים באירופה גם בנירטש מספר התושבים נמצא בירידה. כך, בשנת 1990 היה מספר התושבים 2,181 ובשנת 2023 רק 1,794 תושבים.

==יהודי נירטש==
יהודים החלו להתיישב בנירטש בתחילת המאה ה-18. הם התפרנסו מרוכלות בחוות ובכפרים הסמוכים. במשך הזמן נעשו רוב הרוכלים לסוחרים ששיווקו את התוצרת החקלאית המקומית לעיר הבירה.

לאחר הקרע ביהדות הונגריה בעקבות חילוקי דעות בקונגרס יהודי הונגריה בדצמבר 1868 בין חרדים למשכילים, הצטרפה הקהילה לזרם האורתודוקסי.

בית הכנסת הראשון נבנה בשנת 1910. במקום היו "חדר" וישיבה גדולה.

בעיירה חיו ופועלו אדמו"רי שושלת חסידות טאהש. בשנת 1963 הוקמה בקנדה "קריית טאהש" על ידי האדמו"ר רבי משולם פייש לאווי (השני), יליד העיירה.

בתקופת הטרור הלבן נעצרו הרב ופרנסי הקהילה והוכנסו למחנה הסגר, משם שוחררו כעבור כשבוע.

בעקבות חוקי ההפליה של ממשלת הונגריה ("החוקים היהודיים") משנת 1938 לא חודשו רישיונותיהם של בעלי בתי המרזח ובעלי המלאכה היהודים, וכל העסקים והאדמות שברשותם הופקעו.

לאחר פרוץ מלחמת העולם השנייה החלו גיוסי יהודים לפלוגות עבודה ובקיץ 1941 גויסו 40 גברים יהודים מנירטש לעבודות כפייה ועסקו בפינוי שדות מוקשים בחזית אוקראינה שבה לחמו ההונגרים לצד הגרמנים. 31 מיהודי נירטש נהרגו.

במרץ 1944 הוטל עוצר על יהודי נירטש ונגזר עליהם למסור כל דבר ערך שברשותם. בסוף אפריל רוכזו כולם בבית הכנסת ומשם הועברו לגטו בקישווארדה ובסוף מאי 1944 שולחו למחנה ההשמדה אושוויץ.

לאחר המלחמה חזרו מאושוויץ וממחנות העבודה כ-30 ניצולים בני הכפר. הם מצאו את בניין בית הכנסת, את המקווה ואת בית העלמין הרוסים. בתיהם היו תפוסים בידי נוצרים שנהגו כלפיהם בעוינות. תוך זמן קצר עזבו היהודים את הכפר.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|150
|
|-
|1880
|210
|1,643
|-
|1910
|316
|
|-
|1920
|325
|
|-
|1930
|248
|
|-
|1941
|186
|2,836
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA387#v=onepage&q=N%C3%A1dudvar&f=false נירטש] בפנקס הקהילות הונגריה, עמוד 327
*נ'יר-טאש (טאש, טאהש), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 272-273. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==
* 

* 
* 

==הערות שוליים==

קטגוריה:הונגריה: כפרים
CJ

כריסטופר דניאל סוריאנו ג'וניור (באנגלית: Christopher Daniel Soriano, Jr.; נולד ב-4 בינואר 1997), הידוע בשם הבמה CJ, הוא ראפר ופזמונאי אמריקאי מסטטן איילנד.<ref></ref> הוא ידוע בעקבות להיט הפריצה שלו משנת 2020, "Whoopty", שהגיע בשיאו למקום השלישי במצעד הסינגלים הבריטי ולמקום העשירי במצעד הבילבורד הוט 100.<ref name=offcharts>[https://www.officialcharts.com/artist/58749/cj/ Official Charts: CJ Singles on UK Singles Chart]</ref><ref></ref>

==קריירה==
CJ החל לראפרפ כתחביב בגיל 16, ולהקליט ולהעלות שירים ליוטיוב וסאונדקלאוד בגיל 19.<ref name="XXL"></ref>

ביולי 2020 הוציא באופן עצמאי את הסינגל "Whoopty", שהגיע בשיאו למקום העשירי במצעד הבילבורד הוט 100 בפברואר 2021 ולמקום השלישי במצעד הסינגלים הבריטי.<ref name="spotify"></ref> הוא הגיע גם לצמרת מצעד ה-Emerging Artists של הבילבורד.<ref></ref> מאוחר יותר, חתם על חוזה תקליטים עם וורנר רקורדס והלייבל של המנהל המוזיקלי ג'יימס קרוז, "קרוז קונטרול אנטרטיינמנט".<ref></ref> הוא אמר כי חברות תקליטים רבות פנו אליו, אך לוורנר היה "המצב הטוב ביותר".<ref name="Bop"></ref> ב-26 בינואר 2021, הוציא את הסינגל "Bop".<ref name="Bop" />

==חיים אישיים==
CJ הוא ממוצא פוארטו ריקני.

==דיסקוגרפיה==
===סינגלים===
* 2020: "Whoopty"
* 2021: "Bop"

==קישורים חיצוניים==

==הערות שוליים==

קטגוריה:ראפרים אמריקאים
קטגוריה:פזמונאים אמריקאים
קטגוריה:אמני וורנר רקורדס
קטגוריה:אמריקאים ממוצא פוארטו ריקני
קטגוריה:אמריקאים שנולדו ב-1997
Whoopty

Whoopty הוא סינגל של הראפר האמריקאי CJ. השיר יצא במקור באופן עצמאי ב-30 ביולי 2020, לפני שיצא מחדש על ידי וורנר רקורדס לאחר החתמתו בחברה. השיר הגיע בשיאו למקום העשירי במצעד הבילבורד הוט 100 בפברואר 2021, והגיע למקום השלישי במצעד הסינגלים הבריטי ולעשירייה הפותחת במצעד הבילבורד גלובל 200. השיר מכיל דגימה משירו של אריג'יט סינג , "Sanam Re", משנת 2015.

==רקע==
השיר מכיל דגימה משירו של אריג'יט סינג , "Sanam Re". CJ אמר כי הוא קיבל השוואות לראפר המנוח פופ סמוק, בגלל צליל הדריל של השיר.<ref name="XXL"></ref> הוא אמר בראיון ל-HipHopDX כי מותו של פופ סמוק היווה השראה לשיר, אותו החשיב לאמן שהפך את הסגנון לפופולרי.<ref></ref> הוא ייחס את הפופולריות שלו לאנרגיה שהועברה בשיר ולקליפ שלו.<ref name="XXL" />

==ביקורות==
אלפונס פייר מפיצ'פורק כתב כי אף על פי שהשיר "עשוי להיות הקלטת הדריל הגדולה ביותר של החודשים האחרונים", "כל מה שקשור אליו הוא לא מקורי עד כדי כאב", תוך שהוא משלב את "הפקת הדריל הבריטי של פופ סמוק עם השפה של 22Gz".<ref></ref> במאמר קודם של אותו האתר, פייר הרגיש שהמילים "באותה מידה היו נאמרות על ידי מכונה שהוכשרה בדף היוטיוב של Raps and Hustles" והגיע למסקנה כי "הדבר היחיד הטוב שיצא אי פעם מסטטן איילנד הם הוו טאנג קלאן".<ref></ref> לטום ברייהאן מ-Stereogum היו ביקורות דומות על השיר, והוסיף כי "השיר עובד. הוא זז".<ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| זהב
| 500,000
|}

== היסטוריית יציאות לאור ==
{| class="wikitable plainrowheaders"
! אזור
! תאריך
! פורמט
! חברת תקליטים
! מקור
|-
! scope="row"| עולם
| 20 ביולי 2020
| הורדה דיגיטלית • סטרימינג
| הוצאה עצמאית
|<ref></ref>
|-
! scope="row" rowspan="2"| ארצות הברית
| rowspan="2"| 1 בדצמבר 2020
| רדיו קצבי עכשווי
| rowspan="3"| וורנר
|<ref></ref>
|-
| רדיו אורבני עכשווי
|<ref></ref>
|-
! scope="row"|הממלכה המאוחדת
|8 בינואר 2021
|רדיו להיטים עכשוויים
|<ref></ref>
|}

==קישורים חיצוניים==

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירים באנגלית
קטגוריה:שירי מוזיקת דריל
קטגוריה:סינגלים בהוצאת וורנר רקורדס
יוזף אוברבאואר

יוזף סבסטיאן אוברבאואר (באנגלית: Joseph Sebastian Oberbauer; אוקטובר 1853 – 1926) היה צייר ומהנדס אוסטרי ובולגרי.

== ביוגרפיה ועבודה ==
אוברבאואר נולד בסנקט ליאונרד שבחבל האלפים של טירול שבאימפריה האוסטרית. הוא למד בבית ספר יסודי בעיר הולדתו וסיים את התיכון באינסברוק. לאחר שהפגין כישרון אמנותי בשנות ילדותו, רצונו של אוברבאואר היה להירשם לאקדמיה לאמנויות יפות בבירה הקיסרית וינה. עם זאת, אביו התעקש שילמד הנדסה. שלוש שנים בהשכלתו של אוברבאואר היו באוניברסיטת גראץ, אז אביו נפטר והוא עזב את הלימודים.<ref>Милчева, Красимира; Сашка Жечева (2003). "Строителите на съвременна България в имената на софийските улици" (in Bulgarian). Европа 2001. p. 17. Retrieved 2009-09-02.</ref>

מתוך צורך כלכלי, אוברבאואר הציע לעירייה המקומית כמה מציורי צבעי המים שלו המתארים את חלק העיר העתיקה של גראץ. עבודתו של אוברבאואר נקנתה על ידי העירייה, מה שעודד אותו ללמוד באקדמיה לאמנויות יפות בווינה. עם זאת, הוא שוב נאלץ לנשור לאחר שנתיים בגלל קשיים כלכליים. הוא בילה זמן מה כמורה וניסה ללא הצלחה להמשיך בלימודיו.

בשנת 1889 הגיע אוברבאואר לסופיה, בירת נסיכות בולגריה, שם הצטרף כעובד לעירייה. אוברבאואר לקח חלק פעיל ביצירת המפה הקדסטרלית הראשונה של סופיה. לאחר מכן עבד זמן קצר במשרד בניית הרכבות בבולגריה, אם כי חזר לעבודה עירונית עקב פיטורים. אוברבאואר נשאר בעיריית סופיה למשך שארית חייו.

מלבד היותו פקיד בעירייה, אוברבאואר עסק באופן פעיל באמנות בבולגריה. כשהוא התרשם מהאווירה של סופיה, הוא השאיר אחריו ציורים רבים של חבלי בולגריה שזה עתה שוחררו, עם מאפייניהם המזרחיים, ארכיטקטורה עתיקה וחורבות קדומים. עבודותיו של אוברבאור הן תיאורים מדויקים של הופעתה של בולגריה (ובמיוחד סופיה) בתקופה שלאחר האימפריה העות'מאנית המוקדמת, ומתעדת את המאפיינים האופייניים לתקופה ולמיקום.

ציוריו של אוברבאואר מתארים את הכנסיות, המנזרים, המסגדים, הפונדקים, השווקים והרחובות של בולגריה בסוף המאה ה -19. 70 מיצירותיו של אוברבאואר המתארות את הנוף האורבני של סופיה הן חלק מהאוסף של מוזיאון סופיה, שהוצג בבניין המרחצאות הציבורי של סופיה.

רחוב קטן בלוזנט, סופיה נקרא לכבודו רחוב יוזף אוברבאואר. אחת המלגות המלאות של המכללה האמריקאית לסופיה נושאת גם את שמו.

== גלריה ==
<gallery mode="packed" heights="180">
File:Joseph Oberbauer Krasta.jpg

File:Kadin.most.1908.jpg

File:Kyustendil 034 1908.jpg

File:Shahbeddinimaret.png

File:Sofia-oberbauer.png
</gallery>

== קישורים חיצוניים ==

== הערות שוליים ==

קטגוריה:ציירים אוסטרים
קטגוריה:ציירים בולגרים
קטגוריה:ילידי 1853
קטגוריה:נפטרים ב-1926
קטגוריה:אוסטרים שנפטרו ב-1926
קטגוריה:בולגרים שנפטרו ב-1926